Skorstensfejning 2015 -2019 
Sagsfremstilling 
107.     Skorstensfejning 2015 -2019 - Åbent 
  
  
SAGENS INDHOLD 
Favrskov Kommune er forpligtiget til at tilbyde borgerne skorstensfejning jf. ”Bekendtgørelse om 
brandværnsforanstaltninger for skorstene og ildsteder”.  Kommunen har kun pligt til at tilbyde kommunens borgere 
skorstensfejning. Det er den enkelte borgers pligt selv at sørge for, at skorstensfejningen faktisk sker.  
  
Teknik og Kultur foreslår at forlænge aftalen med de to nuværende skorstensfejermestre i fem år med virkning fra 1. 
januar 2015. Den nye aftale gennemføres ud fra KL’s standardaftale. Samtidig fremlægger Teknik og Kultur forslag 
til ”Standardbetingelser for frit valg af skorstensfejer” til godkendelse. 
  
[adresse] gennemførte i foråret 2010 et offentligt EU-udbud på skorstensfejning i kommunen. 
[adresse] blev udbudt i to delområder, distrikt A-Syd omfattende Hinnerup og Hammel med ca. 3.900 
ejendomme og distrikt B-Nord omfattende ca. 4.300 ejendomme. Der blev på baggrund af udbuddet indgået 
rammeaftale med to skorstensfejermestre, der siden har varetaget opgaven i [adresse]. Rammeaftalerne 
blev indgået for tre år med opstart 1. januar 2011 og med option på yderligere et år. Optionen blev udnyttet, så den 
nuværende rammeaftaler udløber 31. december 2014.  
  
Forud for Favrskov Kommunes offentlige EU-udbud i 2010 havde Konkurrencestyrelsen meldt ud, at 
skorstensfejningsopgaven var udbudspligtig. KL var imidlertid af den opfattelse, at opgaven var omfattet af 
undtagelsesbestemmelserne vedr. udbudspligt og dermed ikke udbudspligtig. På grund af den uafklarede 
retstilstand valgte Favrskov Kommune at gennemføre et offentligt EU-udbud. Ved kendelse afsagt i 2012 af 
Klagenævnet for Udbud er retstilstanden siden afklaret, idet klagenævnets afgørelse nu fastslår, at 
skorstensfejerområdet ikke er udbudspligtigt.  
  
VURDERING 
Teknik og Kultur vurderer, at Favrskov Kommune kan opfylde pligten til at tilbyde skorstensfejning ved at indgå KL´s 
standardaftale med uddannede skorstensfejere. Ved indgåelse af KL´s standardaftale med de to nuværende 
skorstensfejermestre vurderer Teknik og Kultur, at borgerne vil have mulighed for yderligere frit valg af 
 
Teknik- og 
Miljøudvalget 
6. november 2014 
Sagsnr. 710-2014-
34198 
Dok.nr. 710-2014-
127516 
Sagsbehandler 
DPMOK 
  
Tidl. politisk behandling 
  
Forventet sagsgang 
TM-U 
Lovgrundlag 
Bek. nr. 239 af 27. april 1993 - 
brandværnsforanstaltninger for skorstene og 
ildsteder. 
skorstensfejer. Det er forvaltningens antagelse, at der kan være tale om yderligere 3-5 skorstensfejere indenfor 
nærområdet omkring [adresse], der kunne tænkes at tilbyde sig som frit valgs-skorstensfejer, dvs. overtage det 
lovpligtige skorstensfejerarbejde på privatretslig vilkår og ikke under kommunens tilbud om skorstensfejning 
Det er forvaltningens vurdering, at Favrskov Kommunes indgåelse af standardaftale med de to nuværende 
skorstensfejermestre ikke vil medføre mange skift af skorstensfejer. Hvis en borger ønsker at skifte skorstensfejer, 
skal borgeren meddele det skriftligt til kommunen, og det kan tidligst træde i kraft ved udgangen af et kvartal.   
  
Forvaltningens erfaring med de pågældende to skorstensfejermestre er, at de begge løser opgaven professionelt og
er meget løsningsorienterede i deres kommunikation med borgerne. For begges vedkommende gælder, at de 
overtog distrikterne delvist efter tidligere skorstensfejermestre, og der har i den forbindelse været tale om en 
indkøringsperiode. Forvaltningen har i få tilfælde været inddraget i uoverensstemmelser mellem 
skorstensfejermester og borger – oftest om hjemmel til skorstensfejerens krav til etablering af tagtrin til skorstenen.  
  
Erfaringer fra Middelfart og andre kommuner, der benytter KL´s standardaftale i en frit valgs-ordning, viser, at det er 
meget begrænset, hvor mange der vælger en anden skorstensfejermester end dem, som kommunen har kontrakt 
med. I Middelfart drejer det sig kun om to borgere. 
  
Aftalen mellem en borger og en skorstensfejer, som kommunen ikke har kontrakt med, er at betragte som et 
privatretsligt forhold. Enhver afregning for ydelser i den sammenhæng vil derfor skulle ske direkte mellem borgeren 
og skorstensfejeren. Ved tvister mellem borgeren og skorstensfejeren under en privatretslig aftale kan kommunen 
kun indgå i dialogen, hvis der er tale om faglige forhold, der er omfattet af skorstensfejer-bekendtgørelsen.  
  
Under den nuværende rammeaftale yder skorstensfejermestrene den service overfor borgeren, at de vederlagsfrit 
står til rådighed med vejledning fx i forbindelse med udskiftning af brændeovn, skorsten eller etablering af nyt fyrrum. 
Vilkår om denne fortsatte service, vil blive indarbejdet som et vilkår i standardaftale.  
  
Ligeledes har det kommunale beredskab i medfør af rammeaftalen mulighed for i forbindelse med skorstensbrand 
at tilkalde områdets skorstensfejermester for hans vurdering af skader på skorstenen, og vurdering af om fortsat 
fyring i anlægget er muligt. Disse ydelser er i dag vederlagsfri for borgeren og for kommunen og vil fortsat være det 
under standardaftale. Under en frit valgs-ordning vil det være et muligt konkurrenceparameter, men det vil være 
kommunen uvedkommende.  
  
Teknik og Kultur har lavet et forslag til standardbetingelser til brug ved aftaler med skorstensfejere under frit valgs-
ordningen. Standardbetingelserne skal underskrives af skorstensfejeren og borgeren og indsendes til registrering 
hos kommunen.  
  
INDDRAGELSE/KOMMUNIKATION 
Information om den nye aftale og borgernes mulighed for frit valg af skorstensfejer vil ske på kommunens 
hjemmeside. 
  
Teknik og Kultur har i løbet af den kontraktperiode, der udløber ved udgangen af 2014, modtaget henvendelser fra to 
borgere/virksomheder, der ønskede selv at vælge skorstensfejer.  
  
Erhvervs- og Byggestyrelsen har efter koordinering med Konkurrencestyrelsen udtalt, at hensynet til konkurrence er 
varetaget i forbindelse med kommunens nuværende rammeaftale med to skorstensfejermestre idet rammeaftalen 
har været i udbud. Når en skorstensfejermester vinder et udbud, har han således en garanti for at være 
eneleverandør af ydelsen i aftaleperioden. Muligheden for frit valg bortfalder dermed og de to borgeres ønsker har 
derfor ikke kunnet imødekommes under den nuværende ordning. 
  
ØKONOMISKE KONSEKVENSER 
Favrskov Kommune opkræver i dag skorstensfejningsgebyret via Ejendomsskattebilletten. Opkrævningen vil 
fortsætte via Ejendomsskattebilletten efter 2014 for de ejendomme, der betjenes af de skorstensfejermestre, med 
hvem kommunen har indgået standardaftale med. Takster for skorstensfejning m.m. følger de vejledende takster KL 
og Skorstensfejerlauget af 11. februar 1778 udmeldes hvert år omkring 1. september af. 
  
Der er tale om et brugerbetalt område, idet kommunen fradrager 3 % af nettobeløbet (beløbet eksklusive moms) til 
dækning af de omkostninger, som kommunen har ved administration af ordningen. Det beløber sig til i alt ca. 24.000 
kr. årligt.  
  
En frit-valgs-aftale mellem en borger og en skorstensfejer om skorstensfejning er et privatretsligt forhold, og enhver 
afregning for ydelser i den sammenhæng sker direkte mellem borgeren og skorstensfejeren. 
  
Ved en frit valgs-ordning skal forvaltningen foretage kvartalvis opdatering af af- og tilgange vedr. skorstensfejning til 
ejendomsskattebilletten. Der betales ejendomsskat i februar og august måned, og ved skorstensfejerskift 
derimellem skal der ske en tilbageregulering til bygningsejeren. 
  
INDSTILLING 
Teknik- og kulturdirektøren indstiller til Teknik- og Miljøudvalget:  
  
1. At tilbyde de to skorstensfejermestre under den nuværende rammeaftale en ny standardaftale med særlig vilkår 
om, at service ydet til borgerne og kommunen under tidligere rammeaftale, videreføres.  
2. At indgå standardaftalen for en periode på fem år med virkning fra pr. 1. januar 2015. 
3. At godkende Teknik og Kulturs forslag til ”Standardbetingelser for frit valg af skorstensfejer”. 
  
BESLUTNING 
  
Bilag 
  
  
  
  
Teknik- og Miljøudvalget, 6. november 2014: 
Fraværende: Ingen 
  
På mødet omdelte Teknik og Kultur et revideret bilag: "Standardaftale for skorstensfejning pr. Jacob Møller", som 
vedlægges sagen. 
  
Godkendt. 
Standardbetingelser for frit valg af skorstensfejer 
710-2014-127427 
Kaspar Christiansen for skorstensfejning pr. Jacob Møller 
710-2014-249859 
